ERCHOŁLONG WE SIELPI WIELKIJ
Na Erchołlong żech pojechoł, ze ślubnom mojom pociechom.
W kojncuch Ji to zafondowoł, toch tyż Baba rozradowoł.
W chałupce mych zamiyszkali, i dużo szpacyrowali.
Roz do lasa, roz nad woda, piykno sztyjc była pogoda.
Landszaft piykny my tam mieli, radzi my fest s tego byli.
Zaroz ze samego rana, siodali my do śniodanio.
Potym jo szykowoł kawa, na balkonie była ława.
My ze Ślubnom siy siodali, Bonkawa my popijali.
Krepla była tyż do tego, Zista no i szekulada.
Sztyjc my se tak maszkeciyli, skirz tego my tu przibyli.
Jak nom wogi przibywało, to na koło siy siodało.
Kapka my byndalowali, potym my szpacyrowali.
Tak ci było już łod rana, koło, szpacyr i na zmiana.
Niy wiela to pomogało, bo nom jejść fest szmakowało.
Ledwo my som po łobiedzie, dyć jużcik z lodami jedzie.
Dobre tyż tam piwo było, toć na szmak nom przichodziyło.
Jak by my se niy napiyli, to by my ciynżko zgrzeszyli.
I zajś koło, szpacyr w las, tak nom piyknie lecioł czas.
Ze szpacyra my wrociyli. gibko rożno my robiyli.
Woszt był, krupniok i wyndzonka, mostrich, no i chleba skromka.
Tak my se to zajodali i gożołkom popijali.
Piwo tyż do tego było, by nos w nocy niy suszyło.
A że nom se spać niy chciało, to se troszka pośpiywało.
Kapka my tyż pobojali, W kojncu my siy spać wybrali.
We nocy siy nom wszystko śniyło, wsztstko to co za dnia było.
Zajsik kiyj my z rana wstali, ku śniodaniu my siodali,
Potym kawa, koło, szpacyr we las, sztyjc tak piyknie mijoł czas.
Dzisiyj już tam niy ma nos.
Nadziejo zajś tako momy, ze do Sielpi zawitomy.
Bo jak nom dopisze zdrowie, Sielpia siy zajś ło nos dowiy.
Hubert Mojżesz
pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn ces_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn ltz_Latn